หากมือเปื้อนน้ำอสุจิในปริมาณที่เล็กน้อยที่นิ้วมือหลังจากแห้งแล้ว นำนิ้วมือไปสอดใส่อีกแบบนี้จะมีโอกาสท้องหรือเปล่าครับ ประจำเดือนแฟนมาปกติ แต่มีอาการคัดนม เพลียง่าย กินเยอะผิดปกติ แล้วในกรณีที่ท้องประจำเดือนสามารถมาปกติได้หรือเปล่า
สวัสดีค่ะ มือที่เปื้อนน้ำอสุจิเล็กน้อย และมือแห้งไปแล้วนั้น โอกาสที่ตัวอสุจิที่ติดอยู่บนมือจะมีชีวิตอยู่นั้นมีน้อยมาก เพราะตัวอสุจิถ้าไม่ได้อยู่ภายในร่างกายมนุษย์ทันที คืออยู่ในสภาพแวดล้อมข้างนอก มักจะตายไปอย่างรวดเร็วดังนั้นจากเหตุการณ์ดังกล่าวมา มีโอกาสตั้งครรภ์ได้น้อยมากๆค่ะ และถ้าประจำเดือนก็มาปกติดี ก็ยิ่งไม่น่าจะมีการตั้งครรภ์ อาการอื่นๆดังกล่าวมา ไม่จำเพาะเจาะจงต่อการตั้งครรภ์ค่ะ หากไม่สบายใจ ต้องการยืนยัน สามารถซื้อชุดตรวจครรภ์ทางปัสสาวะมาตรวจเองได้เพิ่มเติม ให้ผลบวกได้ตั้งแต่ 2-3 สัปดาห์หลังมีเพศสัมพันธ์ค่ะ